شه‌فه‌ق نيوز/ چالاكوانه‌يل و سه‌رچه‌وه‌يل ئاگادار باس له‌ه‌وه‌ كردن پاريزگاى موسه‌نا خالى بويه‌ له‌ باره‌گاى حزبه‌يل سياسى دوياى ئه‌وه‌گ باره‌گايه‌يل حزبى له‌لايه‌ن خوه‌ينيشانده‌ره‌يله‌و ئاگر له‌ليان وه‌ردرياگه‌و سزيانه‌.
چالاكوانه‌يل و سه‌رچه‌وه‌يل ئاگادار ئاشكراى كردن ئه‌و باره‌گايه‌يله‌ ك ئاگر له‌ليان وه‌ردرياگه‌ له‌ شار سه‌ماوه‌ ناوه‌ند پاريزگاى موسه‌نا پيكهاتنه‌ له‌يانه‌: حزب ده‌عوه‌, حزب فه‌زيله‌، بزووتنه‌وه‌ى به‌شائر, ئئتلاف نه‌سر, باره‌گاى عه‌سايب ئه‌هل هه‌ق, ره‌وت حكمه‌، باره‌گاى ريكخرياگ به‌در، باره‌گاى سرايا خه‌راسانى، ره‌وت خاسسازى، ئه‌نجومه‌ن باڵا, نويسينگه‌ى ئه‌شواق زالمى، باره‌گاى كه‌تايب سه‌يد شوهه‌دا، حزب ته‌ليعه‌، بيجگه‌ نويسينگه‌ى كۆمسيۆن باڵاى سه‌روه‌خوى هه‌ڵوژاردنه‌يل له‌ پاريزگاكه‌.
جى باسه‌، چالاكوانيگ ئه‌را شه‌فه‌ق نيوز وت: پاريزگاگه‌ له‌ باره‌گايه‌يل حزبى خالى بويه‌ دوياى سزاننيان له‌لايه‌ن خوه‌ينيشانده‌ره‌يله‌و.
